CELEX: 62020CN0186
Language: fi
Date: 2020-04-29 00:00:00
Title: Asia C-186/20: Ennakkoratkaisupyyntö, jonka Najvyšší súd Slovenskej republiky (Slovakia) on esittänyt 29.4.2020 – HYDINA SK s.r.o. v. Finančné riaditeľstvo Slovenskej republiky

6.7.2020   
            
            
               FI
            
            
               Euroopan unionin virallinen lehti
            
            
               C 222/20
            
         
      Ennakkoratkaisupyyntö, jonka Najvyšší súd Slovenskej republiky (Slovakia) on esittänyt 29.4.2020 – HYDINA SK s.r.o. v. Finančné riaditeľstvo Slovenskej republiky
      (Asia C-186/20)
      (2020/C 222/23)
      Oikeudenkäyntikieli: slovakki
      
         Ennakkoratkaisua pyytänyt tuomioistuin
      
      Najvyšší súd Slovenskej republiky
      
         Pääasian asianosaiset
      
      
         Kantaja: HYDINA SK s.r.o.
      
         Vastaaja: Finančné riaditeľstvo Slovenskej republiky
      
         Ennakkoratkaisukysymykset
      
      
                  1)
               
               
                  Onko hallinnollisesta yhteistyöstä ja petosten torjunnasta arvonlisäverotuksen alalla 7.10.2010 annetun neuvoston asetuksen (EU) N:o 904/2010 (1) johdanto-osan 25 perustelukappaleen sanamuoto ”tässä asetuksessa tietojen toimittamiselle asetetut määräajat on ymmärrettävä enimmäismääräaikoina, joita ei saa ylittää” tulkittava siten, että näitä määräaikoja ei saa ylittää, ja jos ne ylitetään, johtaako se verotarkastuksen keskeytyksen lainvastaisuuteen?
               
            
                  2)
               
               
                  Aiheutuuko hallinnollisesta yhteistyöstä ja petosten torjunnasta arvonlisäverotuksen alalla 7.10.2010 annetussa neuvoston asetuksessa (EU) N:o 904/2010 jäsenvaltioiden väliselle tietojenvaihdolle asetettujen määräaikojen noudattamatta jättämisestä seurauksia (seuraamuksia) pyynnön esittäneelle viranomaiselle ja pyynnön vastaanottaneelle viranomaiselle?
               
            
                  3)
               
               
                  Voidaanko jäsenvaltioiden välistä tietojenvaihtoa, joka ylittää hallinnollisesta yhteistyöstä ja petosten torjunnasta arvonlisäverotuksen alalla 7.10.2010 annetussa neuvoston asetuksessa (EU) N:o 904/2010 säädetyt määräajat, pitää verovelvollisen oikeuksien lainvastaisena loukkaamisena?
               
            
         (1)  EUVL 2010, L 268, s. 1.